दिल्‍ली के जंतर-मंतर पर आम आदमी पार्टी के नेता कुमार विश्‍वास कुछ ऐसा बोल गए, जो उन्‍हें नहीं बोलना चाहिए था. उन्‍होंने राहुल और सोनिया गांधी पर तो निशाना साधा ही, साथ ही पद्मश्री जैसे अवार्ड के लिए भी आपत्तिजनक भाषा का प्रयोग कर डाला.

जंतर-मंतर पर आम आदमी पार्टी के कॉन्‍सर्ट में लोगों का हुजूम काफी तादाद में इकट्ठा हुआ. इस कॉन्‍सर्ट में बैंड ग्रुप भी मौजूद था, जिसने भीड़ का खासा मनोरंजन किया. इसी बीच आम आदमी पार्टी के नेता कुमार विश्वास ने अपने ऊपर हुए स्टिंग पर सफाई देते हुए कह डाला कि दो रुपये की हांडी फूटी, कुत्ते की जात पहचानी. इसके अलावा उन्होंने कहा कि समय आने पर पता चल जाएगा कि इस स्टिंग के पीछे कौन है.

राहुल गांधी पर हमला करते हुए उन्होंने कहा कि वो कुछ नहीं जानते, सिवाए बैठकर सारे दिन पोगो चैनल देखने के. कुमार विश्वास इतने पर ही नहीं रुके, उन्होंने कहा कि पद्मश्री अवार्ड वो अपने जूते की नोंक पर रखते हैं, क्योंकि कांग्रेस उन लोगों को पद्मश्री अवार्ड देती है, जिन्हें वो आमंत्रित करती है और लोग उनकी खुशामद में कविता करते हैं. उन्‍होंने कहा कि न तो वे बैठकर 'मैडम' की वर्तनी ठीक करते हैं, न ही उनके भाषण लिखते हैं.